СУСТРЭЧА 12

***Падвядзенне вынікаў***

*“Асноўнай мэтай Equipes Notre-Dame з’яўляецца дапамога сужэнствам у імкненні да святасці. Ні больш, ні менш.”*

*Кс. Генры Кафарэль*

**1. Уводзіны**

Падчас навучаннямы супольна прайшлі шлях спазнання харызмату Руху Equipes Notre-Dame. Мы ведаем, у чым заключаецца жыццё экіпы, мы пераасэнсавалі наша сужэнскае і сямейнае жыццё, мы ведаем магчымасці узаемадапамогі сужэнстваў з экіпы на сустрэчах і па-за сустрэчамі. Нас злучае прагненне жыцць Евангеллем кожны дзень. Высілкі, якія мы прыкладаем – гэта імкненне ісці за Хрыстом. Мы спазналі радасць ад сустрэчы сяброў. Мы будзем старацца перажываць гэтую сустрэчу як абавязак “Прысядзем разам”, але не ў сужэнстве, а ў экіпе.

**2. Сустрэча экіпы**

***І частка сустрэчы*** 

***• Спажываем пасілак і дзелімся жыццём***

Мы ўжо не ўяўляем сабе сустрэчы без гэтай часткі. Для сужэнства, якое прымае экіпу дома, гэта магчымасць прыняцця дарагіх гасцей. Калі мы дзелімся жыццём, то гэта дапамагае нам інакш, шырэй паглядзець на нашы радасці, турботы і клопаты. Яны пераплятаюцца ў жыцці кожнага сужэнства.

**II ЧАСТКА СУСТРЭЧЫ** 

***• Малітва супольнасці***

Запаленая свечка дазваляе нам адчуць прысутнасць Хрыста. Гэта за Ім мы імкнемся і Яго шукаем, давяраючы, што Ён прывядзе нас да Айца. У малітве мы папросім Святога Духа аб дапамозе, каб мы не абапіраліся толькі на чалавечую мудрасць.

**Стаўленне да субратоў (Рым. 12,9-13)**

*Любоў няхай будзе некрывадушнай. Майце агіду да зла, гарніцеся да дабра; любіце адзін аднаго братняю любоўю, апярэджвайце адзін аднаго ў ветлівасці, у руплівасці будзьце нястомныя, духам палымнейце, служыце Пану. Цешцеся надзеяй, ва ўціску будзьце цярплівыя, у малітве – трывалыя; падтрымлівайце святых; дбайце пра гасціннасць.*

**• Літургічная малітва**

**Псальм 139**

*Госпадзе! Ты выпрабаваў мяне і ведаеш.*

*Ты ведаеш, калі я сядаю і калі ўстаю;*

*Ты разумееш думкі мае здалёк.*

*Ці іду я, ці адпачываю, – Ты акружаеш мяне*

*і ўсе дарогі мае Табе вядомыя.*

*Яшчэ слова няма на мове маёй, –*

*Ты, Госпадзе, ужо ведаеш яго дасканала.*

*Ззаду і спераду атачыў Ты мяне*

*і кладзеш на мяне руку Тваю.*

**III ЧАСТКА СУСТРЭЧЫ** 

***• Духоўнае жыццё. Паглыбленне веры і любові***

**Дзелімся выкананнем канкрэтных пунктаў высілку**

Паколькі гэта сустрэча падвядзення вынікаў, то трэцяя частка будзе мець іншы характар. Яна ёсць вельмі важнай для экіпы, якая ствараецца. Вы павінныя адважыцца на размову аб сабе; у духу праўды, у духу ўважлівага слухання і павагі да іншага чалавека, з прыняццем адрозненняў, якія ёсць паміж вамі, і з прыняццем індывідуальнага тэмпу праходжання чарговых этапаў дарогі, у духу малітвы, якая папярэднічае гэтай частцы сустрэчы.

***• Уводны тэкст да абмену думкамі*** 

Вельмі важна, каб кожны асабіста і кожнае сужэнства, рыхтуючыся да сустрэчы, здзейснілі агляд зробленых высілкаў і пастараліся ўбачыць іх плён. Варта назваць прычыны таго, што не атрымалася. Найлепш задаць сабе некалькі істотных пытанняў на тэму таго, што мы перажылі ад пачатку навучання. Супольна пашукаць адказы. Гэта мусіць быць глыбокі абавязак . Магчыма, больш, чым адно у гэтым месяцы. Паразмаўляйце паміж сабой аб вашым рашэнні ўступлення ў Рух.

***• Абмен думкамі на сустрэчы*** 

**• Прапанаваныя пытанні для абмену думкамі:**

- Ці пасля навучання мы ацэньваем Рух як месца, якое адпавядае нашым чаканням? Незалежна ад таго, пазітыўны ці негатыўны наш адказ, абгрунтуем наша меркаванне.

- Як мы ставімся да таго, што нам прадставілі: навячання, ход сустрэчаў, пункты высілкаў?

- Што мы думаем аб супольным жыцці нашай экіпы ў рамках сустрэчаў і па-за сустрэчамі?

- Ці ўдзел у навучанні наблізіў нас адно да аднаго і да Бога?

- Ці можам мы сказаць, што ідзем, каб сустрэць Хрыста?

- Чаго нам не хапала падчас навучання?

• Будзьце шчырыя і праўдзівыя ў сваіх адказах. Не абмяжоўвайцеся агульнымі фразамі.

***3. Заканчэнне навучання*** 

Удзел у днях засяроджання для новых экіпаў – гэта магчымасць для сустрэчы чальцоў Руху і другіх сужэнстваў, якія сканчваюць навучанне. Гэта час, каб у цішыні і ў атмасферы малітвы прыняць канчатковае рашэнне: крочыць да святасці з дапамогай сужэнстваў, чальцоў вялікай сям’і.

***Заданні на час паміж сустрэчамі***

Equipes Notre-Dame. Арганізацыя сустрэчаў новых экіпаў і ўрачыстага прыняцця Карты патрабуе ад адказных папярэдняй падрыхтоўкі. Таму просім вас, каб на гэтай апошняй сустрэчы навучання вы паведамілі вядучай пары жаданне ўступіць у Рух, распавялі аб сваіх сумневах альбо аб рэалізацыі свайго лікання па-за Рухам Equipes Notre-Dame.пак

***4. Заданні на час пасля сустрэчы***

Памятаць аб запланаваных днях засяроджання, якія сканчваюць навучанне, і аб дні прыняцця Карты, уступлення ў Рух Equipes Notre-Dame.